Den Vest-Sjællandske Avis, 1831-09-13
J det Engelske Blad Coureren angives: at til den 31te Juli d. A. vare under Don Miguels Regiering 26,270 Personer kastede i Fængsler, 1600 transporterede til Afrika, 37 henrettede, 13,700 udvandrede og omtrent 5000 vandre omkring i Landet og søge at holde sig skiulte. De Engelske ministerieske Blade forsikkre: at Admiral Roussin har forlangt af Don Miguel: at han skal løslade alle Statsfangerne; og da dette blev afslaget, at han da skal forgiæves have tilbudt at give 3 til 4 af Krigskibene tilbage, naar han kun vilde løslade 3 til 400 af hine. Den 13de August skal den hele Franske Flaade være afseilet fra Lissabon, og har taget de Portugisiske Krigskibe med som Priser og Betaling, da Don Miguel ikke har kunnet udrede de stipulerede Pengesummer. Disse Krigsskibe ere Fregatterne Diana, Perola og Amazona, Corvetterne Lealdade og Joao 1, Briggerne Don Pedro og Don Sebastian og Skonnerten Memoria. Orlogskibene Joao IV og Sebastiao lod man blive tilbage, da de ikke vare udrustede og ikke havde taget Deel i Forsvaret. - Det Engelske Cabinet skal have svaret det Spanske paa en Forespørgsel angaaende Striden imellem de to Brødre, af Huset Braganza: at det vil forholde sig som ved Oprøret i de Spanske Colonier, nemlig, det vil hverken selv intervenere eller taale nogen Jntervention. - Don Pedro har nu i London afsluttet et Laan paa 2 Millioner haarde Piastere. Obligationerne paa det nye Russiske Statslaan, finder ingen Afsætning i England, fordi der ikke ved dette som ved de ældre er anviist en af Statens Jndtægtskilder til dets Afdrag. Den Russiske Financeminister har imidlertid nyelig meddeelt en meget beroligende Forklaring som den nærværende Status af Rigets Statsgield. - Storfyrste Constantins Liig er bragt til Petersborg og hostideligt begravet i Apostlernes St. Peters og Pauls Kirke. - Gen. Tollstoi er kommen tilbage fra Willna til St. Petersborg. - Det Engelske Blad, Coureren erklærer sig bemyndiget til at forsikkre, at den Russiske Keiser har givet Cabinetterne i London og Paris Løfte om, at den Constitution som Keiser Alexander har skiænket Polen skal blive garanteret, naar Polen er blevet betvunget. - National-Reform-Foreningen i London har holdet en Forsamling i Crovn Tavern for at samle Gaver til Polakkerne; Modet var meget talrigt. - Ministeriet skal stedse meere faae Overhaand ved Debatterne og Reformsagen, og man haaber at Reformbillen skal snart passere Underhuset; men Dronningen skal have erholdet et anonymt Brev, hvori hun anmodes om at advare sin Gemal om ikke at følge Lord Greys Raad. – Paa Otaheiti skal herske Uroe fordi en ung Dronning, som er kommen til Regieringen, skal vise sig hengiven for Hedenskabet. - Kong Leopold skal have henvendt sig til Conferencen i London om at maatte beholde et Fransk Troppecorps i Belgien indtil dette Land er blevet organiseret og indvortes beroliget; formodentlig ifølge Marqvien af Londonderrys og Hertugen af Wellingtons Opposition i Overhuuset. imod at de Franske forblive i Landet uden denne Tilladelse. Churfyrsten af Hessen har nu besluttet at give efter for de Deputationers Bøn som ere afsendte til ham, og vil komme tilbage til Cassel. - Landbeboerne i Canton Basel have nu i Liestal oprettet en provisorisk Regiering; den Schweitseriske Landdag lader et Troppecorps giøre mobil for at forebygge Borgerkrigens Fornyelse.